\chapter{Eredmények értékelése}

	A diplomaterv elkészítése során megterveztem és egy egyszerű példa
	kipróbálásán keresztül megvalósítottam egy általános, tudásbázissal
	támogatott űrlapok kezelésére alkalmas eszközt. Az eszköz lazán kapcsolódik
	egy külső dokumentumkezelő rendszerhez, ami lehetővé teszi a felhasznált
	dokumentumok felhasználását az eszközön kívül, biztosítva a modularitást
	bármilyen alkalmazásban.

	\section{Továbbfejlesztési irány}
	
		Az eszköz megtervezése során igyekeztem minden részletre kiterjedő megoldást
		adni a felvetett problémára, azonban a rendelkezésre álló időbe sok funkció
		nem fért bele, ami elengedhetetlen lenne egy valós alkalmazásban lévő
		rendszer számára.
		
		\subsection{Űrlap tervezés támogatása}
		
		Bár a \ref{ch5:form-model} szakaszban részletesen leírom, milyen formában kell
		megadni az űrlap modelljét, de az eszköz nem ad semmiféle támogatást az űrlap
		tervezéshez. Ezen feladat elvégzéséhez azonban készíthető szerkesztő, ami az
		űrlap kezelő rendszer által használt dokumentum tárban helyezi el az űrlap
		modelljét, így a rendszer számára elérhetővé válik.
		
		
		\subsection{Felhasználók kezelése}
		
		Az egyik legfontosabb ilyen funkció a felhasználók kezelése. A diplomaterv
		során többször is említettem, hogy szinte minden alkalmazásban több szereplő
		kerül elő. A példaként felhozott szociális támogatás modelljében a
		felhasználók egy csoportja tölti ki az igénylést, az igénylés elbírálására
		pedig egy egészen más felhasználói csoport jogosult. Azaz meg kell vizsgálni,
		hogy a felhasználó jogosult-e az adott űrlap kitöltésére, vagy akár egy más
		által kitöltött űrlapon szereplő adatok megtekintésére.
		
		Gondolni kell továbbá az űrlapra írt adatok hitelességére, amit a felhasználó
		biztonságos azonosításával és a kitöltött űrlapok digitális aláírásával lehet
		elérni.
		
		\subsection{Verziókezelés a tudásbázisban}

		A magyar törvénykezés egyik alapelve, hogy minden eseményt a megtörténtekor
		hatályos törvények szerint kell megítélni. Ez igaz a példaként vett szociális
		támogatás szabályzatára is, egy kitöltött kérelmet csak a kitöltés
		időpontjában hatályos szabályzat ismeretében lehet elbírálni, továbbá a
		szabályzat változásakor az űrlap is változhat.
		
		Az űrlap kezelő rendszerhez csatolt dokumentumtár ugyan támogatja a
		verziókezelést, ezt azonban a rendszer nem használja ki. Egy időpontban a
		tudásmodell egyetlen verziója van csak betöltve a következtetőgépbe. A
		tudásmodell több verziójának egyidejű támogatásához megoldható a
		következtetőgép több példányban történő futtatása, a tudásmodell
		verzióinak lusta betöltése és a nem használt verziók eltávolítása a
		memóriából, elkerülve azt, hogy az összes verziót egyszerre kelljen a
		memóriában tárolni.
		
		